Marius Şumudică este noul antrenor de la CFR Cluj. Campioana s-a despărţit de Edi Iordănescu.
Marius Șumudică este noul antrenor al lui CFR Cluj. Cu doar câteva ore înainte, CFR a anunţat despărţirea de Edi Iordănescu. Şumudică a refuzat în urmă cu câteva săptămâni FCSB.
Tehnicianul român Marius Șumudică este noul antrenor al lui CFR Cluj, campioana României la fotbal, a anunțat miercuri seara conducerea clubului ardelean. Anunțul vine după ce, cu câteva ore înainte, fusese făcută publică despărțirea de Edward Iordănescu."Ambițiile clubului CFR 1907 Cluj și dorința antrenorului Marius Șumudică de a pregăti o echipă de top, cu pretenții pe măsură, se intersectează într-un punct comun, sub forma semnării unui contract", scriu ardelenii pe site-ul oficial."Cu o vastă experiență pe banca tehnică, atât în fotbalul românesc, cât și peste hotare, Șumi vine în Gruia să continue parcursul respectabil din ultimii ani al echipei noastre. Bifând performanțe notabile în carieră, clubul are toată încrederea în profesionalismul lui Marius Șumudică în privința atingerii obiectivelor comune", mai spun oficialii din Gruia.